b'\n_START_ARTICLE_\nMo\xc4\x8dvirski osat\n_START_SECTION_\nOpis\n_START_PARAGRAPH_\nMo\xc4\x8dvirski osat zraste do 2 metra visoko. Listi so na spodnji strani dlakavi, spodnji se iztezajo po steblu. Steblo se proti vrhu razdeli, na vrhu vsake veje pa se razvije po ve\xc4\x8d cvetnih ko\xc5\xa1kov. Ko\xc5\xa1ki so majhni, v premeru merijo do 15 mm, ovojkovi listi pa se kon\xc4\x8dujejo s trnom.Cvetovi so rde\xc4\x8devijoli\xc4\x8dne barve, redkeje so lahko tudi beli. Najpogosteje to vrsto osata najdemo na mokrih travnikih, gozdnih mo\xc4\x8dvirjih in vla\xc5\xbenih posekah od severne Evrope do osrednje Azije. Kasneje so ta osat zanesli tudi v Severno Ameriko, kjer je postal invazivna vrsta.'